Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: önkormányzatokról szóló 1990. évi LXV. törvény 16. § (1) bekezdése pedig előírja, hogy „a képviselő-testület a törvény által
Paragraph Index: 1223

4. Az Alkotmánybíróság a rendelkező részben foglalt döntése megalkotásakor tekintettel volt a következőkre is. Az Ör. 6. § (3) bekezdés d) pontja szociális körülményként figyelembe vehető tényezőként jelölte meg az egy főre jutó alacsony jövedelmet, s ennek értelmezésére különböző indokokat sorolt fel: „minimálbér, az öregségi nyugdíj mindenkori minimuma stb.”. Ez a szabályozás nem határozza meg egyértelműen, mit kell egy főre jutó alacsony jövedelemnek minősíteni. Az Alkotmánybíróság eljárása kiterjedt annak megállapítására is, hogy az Ör. szóhasználata és rendelkezéseinek tartalma következetlen, s az Lt. rendelkezéseitől eltér abban a vonatkozásban is, mit kell az önkormányzati tulajdonban lévő lakás forgalmi értékének, vételár-mértékének, vételárának tekinteni. Az Alkotmánybíróság — állandó gyakorlata szerint — alkotmányellenesnek minősíti az olyan szabályozást, amely a szövegezés határozatlanságával és bizonytalanságával sérti a jogbiztonság követelményét [11/1992. (III. 5.) AB határozat, ABH 1992. 77, 94.]. Mivel azonban az Alkotmánybíróság az Ör. 6. § (3) bekezdését teljes egészében törvényellenesnek minősítette, a d) pont alkotmányellenességét érdemben nem vizsgálta. Alkotmánybírósági ügyszám: 367/H/1998/7. Dr. Kiss László s. k., Dr. Kukorelli István s. k., alkotmánybíró alkotmánybíró Dr. Holló András s. k., előadó alkotmánybíró Az Alkotmánybíróság 6/2000. (III. 17.) AB határozata A MAGYAR KÖZTÁRSASÁG NEVÉBEN! Az Alkotmánybíróság az Országos Választási Bizottság országos népi kezdeményezés aláírásgyűjtő ívének és az azon szereplő konkrét kérdés hitelesítésével kapcsolatos döntése ellen a választási eljárásról szóló 1997. évi C. törvény 130. § (1) bekezdése alapján benyújtott kifogás tárgyában meghozta az alábbi határozatot: Az Alkotmánybíróság a köztársasági elnök jelölésére vonatkozó országos népi kezdeményezés ügyében, az

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes